**Návrh na vyhlásenie nového základného číselníka**

Ministerstvo vnútra SR v spolupráci s Dátovou kanceláriou Úradu podpredsedu vlády pre investície a informatizáciu SR predložil na pracovnú skupinu K9.4 Lepšie dáta Návrh na vyhlásenie základného číselníka Časť obce, viažuceho sa k údajom Registra adries. Gestorom tohto základného číselníka je Ministerstvo vnútra SR.

Uvedený číselník sa vyhlasuje za základný v súlade s Výnosom Ministerstva financií Slovenskej republiky č. 55/2014 Z. z. o štandardoch pre informačné systémy verejnej správy.

V zmysle § 5 ods. 1 bod e) zákona č. 125/2015 Z. z. o registri adries v znení neskorších predpisov, sa v Registri adries, ako v jedinom registri, vedú údaje o názve časti obce alebo názve časti vojenského obvodu, ak sa obec alebo vojenský obvod členia na časti.

V roku 2020 bude Register adries vyhlásený za referenčný a číselník časti obcí je nutné vyhlásiť za základný v súlade s § 54 ods. 4 zákona č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente), keďže správca referenčného registra a správca zdrojového registra sú povinný zabezpečiť, aby pri vytváraní a zmene objektov evidencie referenčného registra boli používané základné číselníky podľa osobitného predpisu.

Návrh základného číselníka častí obce tvorí prílohu tohto návrhu.